[{"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000006", "text": "\u2018Mae Buddsoddi mewn Gwirfoddolwyr yn bwysig iawn i\u2019n sector\u2019"}, {"text_idx": "#000007", "text": "Korina Tsioni yw Swyddog Datblygu Nod Ansawdd CGGC. Yma, mae hi\u2019n siarad a\u0302 BulliesOut ar o\u0302l iddyn nhw adnewyddu\u2019r nod ansawdd Buddsoddi mewn Gwirfoddolwyr (IiV) yn ddiweddar, a pham dylai sefydliadau eraill gymryd rhan."}, {"text_idx": "#000008", "text": "Sefydlwyd BulliesOut ym mis Mai 2006, ac mae\u2019n un o elusennau gwrth-fwlio mwyaf ymroddedig ac uchelgeisiol y DU. Mae eu gwaith sydd wedi ennill gwobrau yn cael ei ddarparu ledled y DU, ac wrth weithio gydag ysgolion, colegau a lleoliadau ieuenctid a chymunedol, maent yn addysgu, hyfforddi a chefnogi miloedd o bobl ifanc bob blwyddyn."}, {"text_idx": "#000009", "text": "Mae BulliesOut yn defnyddio eu profiad, eu hegni a\u2019u brwdfrydedd yn eu gweithdai a\u2019u rhaglen hyfforddiant arloesol a rhyngweithiol i ganolbwyntio ar ymwybyddiaeth, atal, meithrin empathi a pherthnasau cadarnhaol a\u0302 chyfoedion. Mae\u2019r rhain i gyd yn hanfodol i greu amgylchedd anogol lle gall pobl ifanc a staff ffynnu."}, {"text_idx": "#000010", "text": "Mae BulliesOut wedi llwyddo i adnewyddu\u2019r wobr am y trydydd gwaith ac maen nhw\u2019n tyfu\u2019n gryfach gyda\u2019u ti\u0302m o 20 o wirfoddolwyr mewn amrywiaeth o swyddi. Siaradais a\u0302 Linda James MBE, Sylfaenydd/Prif Swyddog Gweithredol BulliesOut, am daith Buddsoddi mewn Gwirfoddolwyr (liV) y sefydliad:"}, {"text_idx": "#000012", "text": "\u2018Yn BulliesOut, drwy wasanaethau mentora, gweithdai ymgysylltu a rhaglenni hyfforddiant, rydyn ni\u2019n benderfynol o fynd i\u2019r afael a\u0302 bwlio. Mae cyflawni\u2019r wobr yn dangos faint rydyn ni\u2019n gwerthfawrogi ein gwirfoddolwyr gwych a\u2019r rhan bwysig maen nhw\u2019n ei chwarae yn yr elusen.\u2019"}, {"text_idx": "#000013", "text": "\u2018Dim ond un gweithiwr rhan-amser sydd gennym, felly heb ein ti\u0302m o wirfoddolwyr ymrwymedig, ni fyddem yn gallu darparu ein gwasanaethau hanfodol i\u2019r rheini sydd wedi\u2019u heffeithio gan fwlio.\u2019"}, {"text_idx": "#000014", "text": "Sut byddech chi\u2019n disgrifio unrhyw heriau a wyneboch ar y daith Buddsoddi mewn Gwirfoddolwyr?"}, {"text_idx": "#000015", "text": "\u2018Nid yw\u2019r daith Buddsoddi mewn Gwirfoddolwyr golygu llawer o waith ychwanegol i\u2019r sefydliad, ond fe gymerodd amser i ni allu trefnu\u2019r diwrnod asesu olaf.\u2019"}, {"text_idx": "#000016", "text": "Sut mae\u2019r rhaglen Buddsoddi mewn Gwirfoddolwyr wedi effeithio ar eich gwirfoddolwyr?"}, {"text_idx": "#000017", "text": "\u2018Mae ein gwirfoddolwyr wedi gweld bod ein brwdfrydedd i gyflawni\u2019r wobr am y tro gyntaf ac yna i ddal ati i\u2019w chyflawni\u2019n bwysig iawn i ni fel sefydliad, ac rydyn ni\u2019n awyddus i fuddsoddi yn y gwirfoddolwyr ac yn yr hyn mae\u2019n ei gymryd i gyflawni\u2019r wobr.\u2019"}, {"text_idx": "#000018", "text": "\u2018Mae ein gwirfoddolwyr wedi teimlo\u2019n rhan o\u2019r daith ac rydyn ni\u2019n gobeithio eu bod nhw\u2019n teimlo eu bod yn cael eu gwerthfawrogi o ganlyniad i hynny."}, {"text_idx": "#000019", "text": "Yn eich barn chi, pa mor bwysig yw\u2019r safon ansawdd Buddsoddi mewn Gwirfoddolwyr i\u2019ch sector?"}, {"text_idx": "#000020", "text": "\u2018Mae safon ansawdd Buddsoddi mewn Gwirfoddolwyr yn bwysig iawn i\u2019r sefydliadau yn ein sector.\u2019"}, {"text_idx": "#000021", "text": "\u2018Mae\u2019n arddangos y gwerth clir a chynhenid sy\u2019n cael ei roi ar y cyfraniadau y gall gwirfoddolwyr eu gwneud at sefydliad, ac mewn nifer o achosion, mae\u2019n dangos sut na fyddai sefydliadau yn bodoli nac yn ffynnu heb eu gwirfoddolwyr.\u2019"}, {"text_idx": "#000022", "text": "Yr hyn sy\u2019n cymell BulliesOut yw eu gweledigaeth i rymuso ac ysbrydoli plant a phobl ifanc i oresgyn bwlio a chyflawni eu llawn potensial. Eu nod yw cefnogi unigolion, ysgolion a lleoliadau ieuenctid a chymunedol sydd wedi delio a\u0302 bwlio."}, {"text_idx": "#000023", "text": "Oes gennych chi unrhyw gyngor i sefydliadau eraill am sut i wneud y mwyaf o\u2019u taith Buddsoddi mewn Gwirfoddolwyr?"}, {"text_idx": "#000024", "text": "\u2018Ein cyngor i unrhyw sefydliad arall sy\u2019n ystyried Buddsoddi mewn Gwirfoddolwyr fyddai ymchwilio i\u2019r safon ansawdd ymlaen llaw i wneud yn siw\u0302r pan fyddwch chi\u2019n penderfynu ymgymryd a\u0302\u2019r daith, eich bod chi wedi rhoi\u2019r cyfle gorau posib i chi\u2019ch hun gyflawni\u2019r safon.\u2019"}, {"text_idx": "#000025", "text": "Byddai\u2019n dda rhoi sylw i unrhyw arferion arloesol ymysg y sefydliadau sydd wedi cyflawni\u2019r wobr. Gallwch chi rannu un neu fwy o enghreifftiau o arferion da/arloesol sydd ar waith nawr o ganlyniad i\u2019ch taith Buddsoddi mewn Gwirfoddolwyr?"}, {"text_idx": "#000026", "text": "\u2018Ein henghraifft gorau o arfer da yw cyfathrebu\u2019n dda ag unrhyw ddarpar wirfoddolwyr ar ddechrau eu taith.\u2019"}, {"text_idx": "#000028", "text": "Rydych chi wedi cael yr achrediad Buddsoddi mewn Gwirfoddolwyr ers blynyddoedd \u2013 sy\u2019n ymdrech arbennig. Pam benderfynoch chi adnewyddu eich gwobr Buddsoddi mewn Gwirfoddolwyr?"}, {"text_idx": "#000030", "text": "\u2018Hefyd, rydyn ni\u2019n credu bod ail-gyflawni\u2019r wobr yn dangos ein hymrwymiad i\u2019n ti\u0302m arbennig o wirfoddolwyr. Mae\u2019r wobr yn ein galluogi ni i adolygu ein polisi\u0308au a\u2019n gweithdrefnau ac i ddiweddaru popeth yn rheolaidd.\u2019"}, {"text_idx": "#000031", "text": "Hoffem wybod pa fentrau creadigol gyda gwirfoddolwyr sydd wedi cael effaith sylweddol ar fynd i\u2019r afael a\u0302 phroblem/mater yn eich cymuned leol."}, {"text_idx": "#000032", "text": "\u2018Ein menter fwyaf creadigol gyda gwirfoddolwyr yw\u2019r Rhaglen Ymgysylltu ag Ieuenctid sy\u2019n rhoi\u2019r cyfle i bobl ifanc wirfoddoli gyda\u2019r Elusen.\u2019"}, {"text_idx": "#000033", "text": "\u2018Cafodd y rhaglen ei datblygu ar o\u0302l sawl cais gan bobl ifanc a oedd eisiau cymryd rhan yn ein gwaith. Mae\u2019n rhoi\u2019r cyfle i bobl ifanc gael hyfforddiant seiliedig ar sgiliau ac i weithio at wobr sy\u2019n cael ei chydnabod ar lefel genedlaethol.\u2019"}, {"text_idx": "#000034", "text": "Cliciwch yma os hoffech ragor o wybodaeth am BulliesOut a chymryd rhan! "}, {"text_idx": "#000035", "text": "Dysgu mwy am Fuddsoddi mewn Gwirfoddolwyr a chysylltu a\u0302 Korina yn ktsioni@wcva.cymru neu @korinations os oes gennych unrhyw gwestiynau a/neu syniadau."}]